

**ประกาศองค์การบริหารส่วนตำบลลำพะยา**

**เรื่อง หลักเกณฑ์การสร้างขวัญ กำลังใจ และการลงโทษแก่พนักงานในสังกัดขององค์การบริหารส่วนตำบลลำพะยา**

**...............................................................**

ตามที่ องค์การบริหารส่วนตำบลลำพะยา ได้ดำเนินการประเมินความพึงพอใจและแรงจูงใจของพนักงาน ในสังกัดโดยได้ประเมินจากพนักงานส่วนตำบล ลูกจ้างประจำและ พนักงานจ้าง ในด้านการ บริหารงานของผู้บริหาร การบริหารจัดการด้านทรัพยากรบุคคล การจัดสภาพแวดล้อมในการทำงาน และแรงจูงใจ ในการทำงาน ซึ่งแบบประเมินได้สอบถามความคิดเห็นในแง่มุมต่าง ๆ ในการทำงาน ประกอบด้วย ความคิดเห็นเกี่ยวกับงานใน ความรับผิดชอบ สภาพแวดล้อมในการทำงาน ภาวะผู้นำและวัฒนธรรมองค์กร ค่าตอบแทนและสวัสดิการ โอกาสและความก้าวหน้าทางอาชีพในองค์กร การรักษาดุลยภาพระหว่างชีวิตการทำงานและชีวิตส่วนตัว ความพึงพอใจในการทำงานโดยรวม จากการประเมินดังกล่าว ผู้บริหารจึงนำผลการประเมินมาสร้างแรงจูงใจและการลงโทษให้กับพนักงานสังกัดขององค์การบริหารส่วนตำบลลำพะยา ตั้งแต่ปีงบประมาณ พ.ศ. ๒๕๖๓ ดังนี้

๑. มีการยกย่องชมเชยบุคลากรดีเด่นในด้านต่างๆ เช่น ด้านการทำงาน ด้านคุณธรรมจริยธรรม

๒. มีการมอบของรางวัลให้กับพนักงานดีเด่นที่ไม่เคยลา

๓. มีการมอบเงินช่วยเหลือพนักงานที่คลอดบุตร และกรณีประสบภัยต่างๆ

๔. มีการมอบเงินช่วยเหลือ กรณีญาติและพนักงานเสียชีวิต

**การลงโทษ**

1. มีการว่ากล่าวตักเตือนด้วยวาจา

2. มีการบันทึกชี้แจงเป็นลายลักษณ์อักษร

3. มอบหมายงานอื่นให้ปฏิบัติ เนื่องจากกระทำความผิด

4. มีการสั่งลงโทษกระทำผิดวินัยอย่างไม่ร้ายแรง

ดังนั้นจึงให้พนักงานส่วนตำบล ลูกจ้างประจำและพนักงานจ้างปฏิบัติตามอย่างเคร่งครัด

ทั้งนี้ ตั้งแต่บัดนี้เป็นต้นไป

ประกาศ ณ วันที่ ๑ ตุลาคม พ.ศ. ๒๕๖๒



(นายทนง ไหมเหลือง)

นายกองค์การบริหารส่วนตำบลลำพะยา